stanford-oval/wikipedia huggingface dataset:
צבי טסלר

| --- | --- |

 לידה:  24 במרץ 1964 (בן 60) קבוצת יבנה, ישראל 
 מדינה:  ישראל 
 כינוי:  צביקי
 השתייכות:   צבא הגנה לישראל  משטרת ישראל
 תקופת הפעילות:  1982–2014 (צה"ל) 2016 – 2019 (משטרה)
 דרגה:    תת-אלוף  ניצב
 תפקידים בשירות
  מפקד טייסת 193   מפקד טייסת 118  מפקד מחוז דן  ראש מטה פיקוד העורף  ראש אגף תכנון וארגון במשטרת ישראל
 פעולות ומבצעים
   המערכה ברצועת הביטחון   מלחמת לבנון השנייה   מבצע צוק איתן
 
טסלר (במרכז) בטקס הענקת דרגת ניצב. מימינו המפכ"ל רוני אלשיך ומשמאלו השר לביטחון הפנים גלעד ארדן
צבי (צביקי) טסלר (נולד ב-24 במרץ 1964) הוא קצין בדימוס במשטרת ישראל בדרגת ניצב שכיהן כראש אגף תכנון וארגון. שירת בצה"ל כקצין בדרגת תת-אלוף, היה טייס מסוקים וראש מטה פיקוד העורף. משרת במילואים בעת חרום, כמסביר פיקוד העורף.
כחלק ממסקנות הביניים של ועדת החקירה הממלכתית לחקר אסון הר מירון מונה טסלר כממונה האחראי על הילולת ל"ג בעומר במירון בשנת 2022 (תשפ"ב).
ביוגרפיה

צבי טסלר נולד וגדל בקבוצת יבנה, בנם של  יוסף ושרה טסלר, ניצולי השואה, ואח לארבעה. הוא התגייס לצה"ל ב-1982 ושירת בחיל האוויר הישראלי כטייס מסוקי אנפה, יסעור ועטלף. ב-1996 מונה למפקד טייסת 193, לאחר שמפקדה הקודם נהרג בתאונה יחד עם שני קצינים נוספים. הוא פיקד על הטייסת עד 1998. פיקד על טייסת 118. ב-2004 מונה לראש מחלקת הגנה במטה חיל האוויר. ב-2006 מונה למפקד מחוז דן בפיקוד העורף ושימש במקביל מפקד קורס מפקדי גדודים. ב-2009 מונה לראש מטה פיקוד העורף ושירת בתפקיד עד 2013.
לאחר שחרורו מצה"ל שירת במילואים כמסביר מטעם פיקוד העורף. הוא נבחר למזכ"ל הקיבוץ הדתי והיה מתוכנן להיכנס לתפקידו בתחילת 2016, אולם בינואר 2016 התגייס למשטרת ישראל בדרגת ניצב ומונה לראש אגף תכנון וארגון. שירת בתפקיד עד פברואר 2019.
בסוף 2021 מינה אותו השר לשירותי דת מתן כהנא לממונה חגיגות ל"ג בעומר בקבר רבי שמעון בר יוחאי במירון.
טסלר הוא בן קבוצת יבנה ומתגורר בה עד היום. הוא נשוי ואב לחמישה ילדים.
בוגר תואר ראשון בניהול משאבי אנוש ותואר שני במדעי המדינה מאוניברסיטת חיפה והמכללה לביטחון לאומי.
הערות שוליים

↑  דפנה ליאל, ‏יותר מחצי שנה אחרי האסון: תא"ל (מיל') צביקי טסלר ימונה לפרויקטור מירון, באתר ‏מאקו‏, 27 בדצמבר 2021
↑  יעל ליבנת, אתר צה"ל, "אנחנו טסים גם כשהציפורים הולכות ברגל", באתר צה"ל (דרך ארכיון האינטרנט), 4 ביוני 2012
↑  אמיר בוחבוט, "לכל כלב יש שם", באתר nrg‏, 15 בספטמבר 2005
↑  נתנאל לייפר, ‏נחמיה רפל מסיים את תפקידו כמזכ"ל תנועת הקיבוץ הדתי,  באתר כיפה, 04 בינואר, 2016 14:54
↑  עדו בן פורת, אלשיך יגייס תת-אלוף לסגל המשטרה, באתר ערוץ 7, 4 בינואר 2016
פין למברכטס

| --- | --- |

פין למברכטס
 לידה:  19 ביוני 1900 קריסטיאניה, האיחוד השוודי-נורווגי האיחוד השוודי-נורווגי
 פטירה:  8 בדצמבר 1956  (בגיל 56) פריז, צרפת צרפת
 מדינה:  נורווגיה 
 השתייכות:   צבא נורווגיה
 תקופת הפעילות:  מ-1921
 דרגה:   גנרל-לויטננט
 תפקידים בשירות
 נספח צבאי בבריטניה מפקד חיל האוויר הנורווגי ראש ההגנה
 פעולות ומבצעים
 מלחמת העולם השנייה
 עיטורים
 מדליית המלחמה (נורווגיה)  מדליית לציון 70 להוקון השביעי  אביר גדול במסדר הבז  קצין גבוה במסדר אורנז'-נסאו  מסדר אולף הקדוש  צלב המלחמה  צלב התעופה המצוינת (בריטניה)  מדליית ההגנה (1945-1940)  אביר בלגיון הכבוד 
 
פין למברכטס (בנורווגית: Finn Lambrechts‏; 19 ביוני 1900 – 8 בדצמבר 1956) היה גנרל-לויטננט בחיל האוויר המלכותי הנורווגי אשר לחם במלחמת העולם השנייה, לאחר המלחמה שימש כראש ההגנה (מקביל לרמטכ"ל) של נורווגיה.
ביוגרפיה

למברכטס נולד בקריסטיאניה ב-19 ביוני 1900. הוא עבר הכשרה כקצין צי, והתגייס לצי הנורווגי ב-1921. ב-1924 החל ללמוד טיסה בבית הספר לתעופה של הצי. הוא סיים את לימודיו וקיבל רישיון טיס ב-1925. ב-1928 השתתף בחיפושים אחר חוקר הקוטב הנעדר רואלד אמונדסן. לאחר מכן מונה למפקד בסיס האוויר של הצי בקריסטיאנסנד עד 1931. ב-1933 הוא פרש מהצבא והפך לטייס בחברת התעופה נורווגיאן אייר ליינס.
לאחר שנורווגיה נכבשה בידי הגרמנים באפריל 1940, למברכטס המריא במטוס פרטי לשוודיה ומשם לבריטניה. הוא התגייס לחיל האוויר המלכותי והוצב בטייסת 333 שהורכבה מנורווגים בלבד. הוא השתתף במשימות אוויריות שונות שכללו בין היתר סיורים בשמי נורווגיה, והצנחת סוכנים בריטים ונורווגים בארץ. בפברואר 1945 הוא מונה לנספח הצבאי בבריטניה.
עם סיום המלחמה חזר למברכטס לנורווגיה, וב-1946 הועלה לדרגת אוברסט ומונה למפקד בסיס חיל האוויר בווסטלאנדט. ב-1 בדצמבר 1951 הוא הועלה לדרגת גנרל-לויטננט ומונה למפקד חיל האוויר הנורווגי. ב-1 בנובמבר 1955 הוא מונה לראש ההגנה (מקביל לרמטכ"ל).
ב-8 בדצמבר 1956, במהלך ועידת נאט"ו בפריז, לקה למברכטס לפתע בהתקף לב ומת במקום.
פרס קליאו

| --- | --- |
 תיאור:  פרס בתחום הפרסום והעיצוב
 מדינה:  בין־לאומי 
 תקופת הפרס:  1959–הווה (כ־65 שנים) 
 www.clioawards.com
 
פרסי קליאו (באנגלית: Clio Awards) הוא פרס הניתן על יצירתיות בתחום הפרסום והעיצוב. הפרס מוענק במספר תחומים ביניהם; טלוויזיה, שלטי חוצות, רדיו, מסעי פרסום, מדיה, עיצוב, ואינטרנט. הפרסים ניתנו לראשונה ב-1959 ובשנת 1965 הורחבו לכלול גם עבודה בינלאומית.
היסטוריה

בטקס חלוקת הפרסים בשנת 1992 אירעו מספר בעיות, המגיש שהיה אמור להגיש את התוכנית לא הגיע והוא הוחלף על ידי מגישים מאולתרים, להם לא הייתה קיימת רשימה מסודרת של זוכים. לאחר הטקס הכושל חידשה קבוצה של משקיעים בראשות "שיקגו מו"ל רות" את התוכנית, ואחר כך נמכרה התוכנית לחברה הולנדית בשם VNN שהיום נקראת חברת נילסן.
תחרות פרס קליאו היא אחת הגדולות בתחום הפרסום בעולם. בשנת 2007 הוגשו כמועמדים לפרס יותר מ-19,000 עבודות מרחבי העולם, מה שהצריך למעלה מ-110 שופטים מ-62 מדינות.
זוכים ישראליים בפרס

בשנת 2022 זכה שער "לאשה" לציון יום המאבק הבינלאומי באלימות נגד נשים, בפרס הברונזה לעיצוב, בתחרות הפרסום הבינלאומית היוקרתית "קליאו". השער עוצב על ידי מערכת "לאשה" ומשרד הפרסום "ענבר מרחב".
בספטמבר 2022 זכה קמפיין של חברת הקנאביס הרפואי Peace Naturals, בשיתוף עם משרד הפרסום Debby&Ron בתחרות ה-Clio Cannabis במקום השני בקטגוריית Social Good. הקמפיין קרא לבטל את מופעי הזיקוקים ביום העצמאות לטובת הסובלים מהלם קרב וכלל שלטי חוצות ברחבי הארץ, זכה להצלחה רבה והביא לביטולם של מופעי זיקוקים במספר ערים, בהן תל אביב.
הערות שוליים

↑  חבצלת דמארי, שער "לאשה" זכה בפרס לעיצוב, ידיעות אחרונות גיליון מס' 25382, 20.4.2022, עמ' 19
↑  Peace Naturals: Firewarks • Clio Cannabis, www.cliocannabisawards.com (באנגלית)
פרס קוגל

| --- | --- |
 תיאור:  פרס ספרות ישראלי
 מדינה:  ישראל 
 הגוף המעניק:  חולון 
 תקופת הפרס:  1952–הווה (כ־72 שנים) 
 נקרא על שם:  חיים קוגל 
 
פרס קוּגֶל הוא פרס לספרות ולספרי מדע המוענק על ידי עיריית חולון משנת 1952. הפרס נוסד עוד בחייו של ראש עיריית חולון הראשון, חיים קוגל, ולאחר מותו נקרא על שמו.
הרעיון לקבוע פרס ספרותי בחולון הוצע על ידי דב סדן ואחרים לראש עירית חולון, חיים קוגל. על מנת למנוע כפילות עם פרסים אחרים נקבע שהפרס יהיה לא ינסה להתחרות עם הפרסים האחרים אלא יהווה השלמה אליהם. ועדות השופטים נקבעו בהמלצת אגודת הסופרים הפרס ניתן לראשונה בשנת תשי"ב (1952).
בשנים הראשונות גובה הפרס היה בסך 500 לירות שחולקו בין הזוכים וניתן במוצאי יום העצמאות. פעמיים הוענק, בנוסף לפרס הראשי גם מענק מיוחד בסכום נמוך יותר לספר שלא זכה בפרס. בשנת 1957 החליטה עירית חולון להגדיל את הפרס ל-800 לירות ולהעביר את מועד חלוקת הפרס ליום פטירתו של חיים קוגל. לקראת חלוקת הפרס בשנת 1963 הוחלט להגדיל את הפרס ל-1,500 לירות ולהעניקו לתחומים שונים לסירוגין, שנה אחת לספרות יפה ושנה אחת לחכמת ישראל, באופן המגדיל את הפרס לכל תחום לסך של 1,500 לירות. בשנים האחרונות עומד הפרס על 25,000 שקלים.
צבי יגנדורף

| --- | --- |
אין תמונה חופשית
 לידה:  18 בפברואר 1936 (בן 88) וינה, אוסטריה הפדרלית 
 מדינה:  ישראל 
 שפות היצירה:  עברית 
 
צבי יָגֶנְדוֹרְף (Zvi Jagendorf; נולד ב-18 בפברואר 1936) הוא סופר ומתרגם ישראלי, פרופסור אמריטוס בחוגים לאנגלית ולתולדות התיאטרון באוניברסיטה העברית.
ביוגרפיה

יגנדורף נולד בווינה בירת אוסטריה למשפחה ציונית דתית ובמאי 1939, לאחר האנשלוס, נמלט עם הוריו לממלכה המאוחדת תחילה שהו בלונדון, אחר כך עברו לכפר נידח בויילס, ב-1944 עברו לעיר לידס, ובשנת 1945 חזרו ללונדון. אמו נפטרה שהיה בן 10
הוא למד ספרות אנגלית באוניברסיטת אוקספורד, ולאחר סיום לימודיו, בשנת 1958, עלה לישראל לבדו והתגורר בירושלים. הוא עבד כשחקן, מבקר תיאטרון וכעורך חדשות ברדיו. יגנדורף שימש כפרופסור חבר בחוגים לספרות אנגלית ולתיאטרון באוניברסיטה העברית בירושלים.
בסוף שנות ה-60 ותחילת שנות ה-70 שיחק בתיאטרון החאן במחזות "נוח" ו"הכל כלום".
בשנת 2001 יצא לאור הרומן הראשון פרי עטו, Wolfy and the Strudelbakers. זהו ספר סמי-אוטוביוגרפי, העוסק בחייה של משפחת פליטים יהודית שהגיעה מווינה ללונדון בתקופה של מלחמת העולם השנייה ואחריה דרך עיניו של הילד וולפי. הספר יצא בעברית בהוצאת עם עובד בשנת 2002, בתרגומו של יוסי מילוא בשם "וולפי ואופֵי השטרודלים". הספר זכה בפרס סגיטריוס של איגוד הסופרים האנגלי, ונכלל בין המועמדים הסופיים לפרס בוקר בשנת 2001 (והיה בכך לישראלי הראשון שמועמד לפרס).
בשנת 2018 פרסם את הנובלה "Coming Soon: The Flood", שעלילתה מתרחשת בירושלים המחולקת בשנות ה-60 ובמרכזה, קבוצה של אנשים מרקע מגוון המעלים מחזה על סיפור המבול התנכ"י.
חיים אישיים

יגנדורף נשוי ואב לשלושה.
הערות שוליים

1 2  שירי לב-ארי, חיים על הגבול, באתר הארץ, 15 באוקטובר 2001
↑  שלמה סנה, תלמידי החוג לאנגלית מציגים מחזה־מיסתורין, למרחב, 16 במאי 1966
↑  יעקב העליון, אני הוא "הרכוש", מעריב, 15 בינואר 1970
↑  סקירה של הספר: שמעון זנדבנק, התקווה הסוררת למצוא את הדרך הביתה, באתר הארץ, 1 במאי 2001
↑  ביקורת על הספר בגארדיאן James Hopkin, Ghost tram, The Guardian, ‏6 באוגוסט 2001
↑  גרשון שקד, בחן בחסד וברחמים, באתר הארץ, 23 במרץ 2003
↑  שירי לב-ארי, הסופר צבי יגנדורף מועמד לפרס הבוקר הבריטי, באתר הארץ, 5 בספטמבר 2001
↑  David Herman, Book review: Coming Soon: The Flood, The Jewish Chronicle, ‏2 באוקטובר 2018
| --- | --- |
בקרת זהויות :  NLI: 987007263245205171  PLWABN: 9810624928205606  BIBSYS: 90219831  GND: 129266590  ISNI: 0000 0001 1068 8089  LCCN: n83155591  NTA: 229386431  SUDOC: 059257385  VIAF: 67540888   WorldCat (עם VIAF): 67540888
פנלופה מדי

| --- | --- |

 לידה:  4 ביולי 1950 (בת 74) טלסה, ארצות הברית 
 שם לידה:  Penelope Jo Parsons 
 ענף מדעי:  מתמטיקה, פילוסופיה 
 מקום לימודים:  אוניברסיטת פרינסטון 
 מנחה לדוקטורט:  ג'ון פאטון בורגס 
 מוסדות:  אוניברסיטת קליפורניה באירוויין 
 פרסים והוקרה:  הרצאת גאוס (2006)  פרס לקטוש (2002)  עמיתת האקדמיה האמריקאית לאמנויות ולמדעים 
 
פנלופה מדי (באנגלית: Penelope Maddy; נולדה ב-4 ביולי 1950) היא פילוסופית ומתמטיקאית אמריקאית, פרופסור מן המניין למתמטיקה, פילוסופיה ולוגיקה באוניברסיטת קליפורניה באירוויין. מדי עוסקת בעיקר בפילוסופיה של המתמטיקה ובנטורליזם בתורת הקבוצות, ונוסף על כך גם בנושא שהיא קוראת לו "פילוסופיה שנייה".
לימודים אקדמיים

מדי למדה באוניברסיטת קליפורניה בברקלי משנת 1968 עד שנת 1972, וסיימה את התואר הראשון שלה במתמטיקה ביוני 1972. בשנת 1974 מדי עברה לאוניברסיטת פרינסטון ושם, בינואר 1979, הוענק לה תואר הדוקטור בתחום הפילוסופיה.
קריירה אקדמית

מדי עבדה במחלקה למתמטיקה ובמחלקה לפילוסופיה באוניברסיטת נוטר-דאם בין השנים 1978–1983, ובשנת 1979 מונתה לפרופסור חבר (Assistant Professor). לאחר מכן, עברה לאוניברסיטת אילינוי בשיקגו ועבדה שם במחלקה לפילוסופיה עד שנת 1987, אז עברה לאוניברסיטה בה היא עובדת עד היום: אוניברסיטת קליפורניה באירוויין. באוניברסיטה זו היא כיהנה כפרופסור חבר לפילוסופיה ולמתמטיקה בין השנים 1987–1989, ולאחר מכן כפרופסור מן המניין לפילוסופיה בין השנים 1989–1998. בשנת 1989 מונתה גם כפרופסור מן המניין למתמטיקה. בנוסף, בשנת 1998 היא מונתה כפרופסור מן המניין ללוגיקה ולפילוסופיה של המדע, ובשנת 2014 שבה לכהן גם כפרופסור מן המניין לפילוסופיה.
פעילות מחקרית

מחקרה המוקדם של מדי התפתח מתוך שאלות מתודולוגיות בנוגע ליסודות של תורת הקבוצות, ובייחוד משאלות לגבי האופנים שבהם ניתן להגן על אקסיומות חדשות או לבקר אותן. מחקר ממוקד זה הוביל אותה לשאלות כלליות יותר במטפיזיקה ואפיסטמולוגיה של מתמטיקה ולוגיקה, ולגבי הקשר בין התחומים הללו למדעי הטבע. בעקבות מחקרה, נראה היה למדי שההתקדמות בתחום הזה דורשת הקדשת תשומת לב למתודולוגיה של הפילוסופיה עצמה. בשל כך, החלה מדי להתעניין בסוגים שונים של נטורליזם, כלומר של הגישה לפיה יש קשר בין פילוסופיה ולוגיקה למדעי הטבע. הדבר הוביל אותה לפתח סוג חדש של פילוסופיה, שהיא קראה לו "פילוסופיה שנייה", דהיינו גישה שמתארת הכרח מסוים לחקור את העולם ואת הסביבה דרך לוגיקה ומתמטיקה. באמצעות גישה זו הגיעה מדי לשאלות העוסקות בהיגיון עצמו, כלומר בשאלות כגון: האם יש היגיון אחד, האם יש דרך "נכונה" לחשוב, וכו'.
בעקבות מחקר זה, מדי החלה לדגול בגישה הריאליסטית של המתמטיקה, שעל פיה בני האדם אינם ממציאים מושגים מתמטיים אלא מגלים אותם, ומושגים אלה קיימים כשלעצמם, בעולם בלתי-מוחשי לחלוטין. על בסיס גישה זו היא כתבה את ספרה "Realism in Mathematics", שיצא לאור בשנת 1990. מספר שנים לאחר מכן, מדי שינתה את גישתה לגישת הנטורליזם במתמטיקה, שעל פיה חלק מהמושגים המתמטיים דווקא כן מוחשיים. היא יישמה את הגישה הזו בתחום של תורת הקבוצות, כאשר הוכיחה שקבוצות יכולות להיות דבר מוחשי, ואפילו קיים גיל בו בני האדם מתחילים להבחין בקבוצות במקום בעצמים בודדים. על גישתה זו מדי כתבה ספר בשם "Naturalism in Mathematics", שיצא לאור בשנת 1997.
נוסף על כך, מחקריה של מדי עסקו בפוזיטיביזם לוגי (הגישה שטוענת שמלבד הדברים שאנחנו יכולים להוכיח באופן לוגי, לא קיים דבר אמיתי) ובפילוסופיית השפה הרגילה (תאוריה פילוסופית שלפיה הבעיות הפילוסופיות נוצרות עקב חוסר הבנה של מילים בסיסיות שאנו משתמשים בהן ביום-יום). כמו כן, מדי השתמשה בספקנות רדיקלית (הגישה לפיה אין דבר אחד שניתן להיות בטוח בו, ניתן להטיל ספק בכל) ככלי ניתוחי להשוואה ולהנגדה של האסכולות האלה של החשיבה המטא-פילוסופית (חקירה של הפילוסופיה). לאורך מחקרה, מדי חקרה את הגותם של פילוסופים שונים, וביניהם דקארט, לוק, ברקלי, יום, ריד, קאנט, פרגה, וויטגנשטיין, מור, אוסטין, קארנאפ וקוויין.
פרסים ועיטורי כבוד

תואר ראשון בהצטיינות יתרה – 1972.
מענק מחקר של - NSF בשנים - 1986,1988,1989,1990,1991,1994,1994.
מלגת Marshall בשנים - 1972,1973.
מענק AAUW (אנ') בשנים- 1982,1983.
מענק הקרן הלאומית למדעי הרוח (אנ') – קיץ 1984.
נבחרה לאקדמיה האמריקאית לאמנויות ולמדעים (אנ') – אפריל 1988.
פרס לקטוס (אנ') לכבוד הספר שלה "נטורליזם במתמטיקה" (Naturalism in Mathematics) – נובמבר 2002.
ספרים

Realism in Mathematics, הוצאת אוניברסיטת אוקספורד (Oxford University Press -1990).
Naturalism in Mathematics, הוצאת אוניברסיטת אוקספורד (Oxford University Press -1997).
Second Philosophy, הוצאת אוניברסיטת אוקספורד (Oxford University Press -2007).
Defending the Axioms, הוצאת אוניברסיטת אוקספורד (Oxford University Press -2011).
The Logical Must, הוצאת אוניברסיטת אוקספורד (Oxford University Press -2014).
What do Philosophers do? – Skepticism and the Practice of Philosophy, הוצאת אוניברסיטת אוקספורד (Oxford University Press -2017).
בנוסף, מדי פרסמה כ-50 מאמרים. הראשון שבהם, “Is the importance of identity derivative?” יצא לאור בשנת 1979, והאחרון שבהם אמור לצאת בקרוב על פי אתר הבית של מדי וכותרתו "?Do numbers exist".
ספריה לא תורגמו לעברית.
הערות שוליים

1 2 3  Penelope Maddy, Department of Logic and Philosophy of Science -- UCI School of Sciences
1 2 3  פנלופה מדי, Penelope Maddy -- Curriculum Vitae
↑  Penelope Maddy, Naturalism and Common Sense, Analytic Philosophy, עמ' 1-10, 39-40
↑  Realism in Mathematics, Penelope Maddy, PhilPapers, סיכום הספר - Realism in Mathematics
↑  Naturalism in Mathematics, Penelope Maddy, PhilPapers, סיכום הספר - Naturalism in Mathematics
| --- | --- |
בקרת זהויות :  NLI: 987007588062005171  BnF: cb122514365 (data)  dblp: 54/3602  GND: 172245389  ISNI: 0000 0001 0895 8449  LCCN: n89666841  MGP: 111426  NKC: mub2014846315  NTA: 085840432  SUDOC: 031266215  VIAF: 46817455   WorldCat (עם VIAF): 46817455 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פנלופה מדי".
פטמה סדוקה

| --- | --- |

 שיוך:  בעיות בהנקה, Fissure of nipple associated with childbirth 
 מזהים
 מערכת השפה הרפואית המאוחדת:  C2909538 
 
פטמה, אראולה ושד
פטמה סדוקה (או טראומה בפטמה) היא בעיה רפואית שעלולה להתרחש אצל נשים מניקות, ולגרום לכאב, יובש או גירוי, או דימום של אחת או שתי הפטמות במהלך ההנקה. פטמה סדוקה עלולה לגרום לכאב חמור בפטמה בעת פעולה ההנקה. כתוצאה מהכאב הרב והתסמינים הנלווים ישנן נשים שבוחרות להפסיק להניק. הסדק יכול להופיע כחתך על קצה הפטמה שעלול להתרחב אם הבעיה לא מטופלת בהקדם. הבעיה מופיעה לרוב שלושה עד שבעה ימים לאחר לידת התינוק.
סימנים ותסמינים

פטמות סדוקות מסווגות כהפרעת חזה. הפטמה היא לא רק המבנה המספק חלב לתינוק, אלא גם מכילה בלוטות חלב קטנות או בלוטות מונטגומרי כדי לסוך את העור של האראולה. פטמות סדוקות קשורות לעיתים קרובות עם הנקה ונראות כמו סדקים או חתכים קטנים או שבירות בעור הפטמה. במקרים מסוימים ייווצר כיב. הפטמה באם מניקה נמצאת בקשר שוטף עם התינוק. פטמות סדוקות הן טראומה לפטמה ועלולות להיות מכאיבות למדי. הפטמות הסדוקות מופיעות בדרך כלל שלושה עד שבעה ימים לאחר הלידה.
אם הפטמות מופיעות בצורת טריז (באנגלית: wedge-shaped), לבן ושטוח, הדבר עשוי להצביע על כך שהתפס של התינוק בפטמה אינו טוב ויש פוטנציאל לפתח פטמות סדוקות.
סימנים ותסמינים > סיבוכים

דרך פטמות סדוקות עלולים להיכנס לחזה חיידקים, אשר מגדילים את הסיכון של מסטיטיס (דלקת בשד). כן עלולה להתרחש קנדידיאזיס של הפטמהן, וכתוצאה מכך מקבלות הפטמות צבע ורוד עמוק, נסדקות וכואבות.
סימנים ותסמינים > התוויות נגד הנקה

בעקבות הבעיה נוצר על שטח הפטמה פצע שעלול לגרום לתינוק להיות חשוף לדם, חשיפה זו, עלולה לסכן את בריאות התינוק כאשר למניקה יש מחלה שמשפיעה על מחזור הדם. אצל נשאית איידס מגבירה פטמה סדוקה את הסיכון להעברת הנגיף לתינוק בעקבות ההיחשפות לדם, וכן אצל נשאיות הפטיטיס C ובעלות זיהום נדיר כמו מחלת צ'אגאס.
סיבות

חלק מהמחקרים מצביעים על כך שהפטמות הסדוקות נגרמות כתוצאה מהיצמדות לקויה של התינוק. עם זאת, סיבות אחרות יכולות להיות; מיקום גרוע, שימוש בבקבוק האכלה, הגדלת חזה, חוסר ניסיון, פטמות חצי בולטות, שימוש במשאבות הנקה ופיגמנטציה קלה של הפטמות. הגדלת חזה היא גם גורם מרכזי בשינוי יכולתו של התינוק להיצמד לפיטמה. הגדלת חזה משנה את הצורה ואת העקמומיות של אזור הפטמה על ידי הפיכת החזה לחסר גמישות, שטוח, קשה, ונפוח. הפטמות על שד מוגדל שטוחות.
כשהתינוק נצמד היטב, הפטמה ממוקמת כנגד החיך הרך בחלק האחורי של פיו של התינוק. כאשר הפטמה נמצאת ליד החלק הקדמי של הפה ונצמדת אל החיך הקשה, הדבר יגרום לכאב ולהתפתחות של פטמות סדוקות. סיבה אחת לפטמות כואבות וסדוקות היא המיקום הלא נכון והתפיסה השגויה של שד על ידי התינוק. התינוק עלול ליצור פטמות סדוקות עקב לחץ יניקה חזק, מתיחה וממשיכה של הפטמה, החיכוך והשפשוף של העור לעור. הגורם לכאב בפטמות סדוקות יכול להיות גם תוצאה מזיהום קנדידה אצל התינוק או אמא או שניהם. קנדידיאזיס יכול להתפתח לאחר שימוש באנטיביוטיקה. עבור אמהות המניקות בפעם הראשונה, בדרך כלל לוקח כמה ניסיונות לפני שהן מגיעות להיצמדות נכונה, אשר יכול להפוך את הפטמות לרכות וכואבות בימים הראשונים. אם הפטמות הופכות סדוקות או מדממות, ייתכן שיהיה צורך לתקן את התפיסה בפטמה. מומלץ לנשים להמשיך להניק, שכן המשכת הפעולה תעזור לפטמות להחלים. מעט חלב אם או קרם לנולין טהור או משחה מסייעים לתהליך הריפוי.
אם נעשה שימוש בבקבוק האכלה בנוסף להנקה, פטמות סדוקות עלולות להיגרם בגלל טכניקות היניקה השונות הנדרשות עבור הבקבוק לעומת השד. תינוקות הצורכים חלב מבקבוק משתמשים בלשונם כדי להסדיר את זרימת החלב. טכניקה זו תגרום לחיכוך על הפטמה בזמן הנקה. עיניין זה מעודד את המשך השימוש בבקבוק עם פחות זמן הנקה.
כאב הנגרם על ידי פטמות סדוקות יכול לפעמים להוביל להפסקת הנקה. בנוסף לסדקים, עלולים להתפתח גם שלפוחיות או כיב.
מניעה

ישנן מספר דרכים בהן ניתן להוריד את סיכויי היוצרות הפטמה הסדוקה:
הימנעות מסבונים ולשטוף את אזור הפטמה בצורה עדינה ככל הניתן.
ניתן למרוח קצת חלב אם על הפטמה עם סיום ההנקה.
שמירה על הפטמה יבשה.
טיפול

פטמות סדוקות ניתנות לטיפול עם 100% לנולין. ניתן להניח רפידות גליצרין מקוררות על הפטמות כדי לעזור להרגיע ולרפא אותן מהכאבים והסדקים. אם הסיבה לפטמות הסדוקות היא מקנדידיאזיס, הטיפול מתחיל בדרך כלל עם ניסטטין. אם האם היא סימפטומטית אז היא והתינוק יכולים להיות מטופלים. המשך ההנקה למעשה יכול לעזור לרפא את הפטמות. מעט חלב אם או משחת הלנולין טהור מסייעים לתהליך הריפוי. מומחי הנקה הכוללים אחיות, מיילדות ויועצות הנקה מסוגלות לסייע בטיפול.
כאשר הפטמה סדוקה או מדממת, ניתן לשטוף את השד לאחר כל האכלה במים כדי להפחית את הסיכון של זיהום. פעם ביום, להשתמש בסבון לא, לא מבושמים לנקות בעדינות את הפצע ולשטוף היטב עם מים. אין להשתמש באלכוהול, קרמים או בשמים על הפטמות.
ניתן למרוח כמות קטנה של משחת לנסינו לאמהות מניקות. משחת לנסינו מיועדת לטיפול בפטמות סדוקות וכואבות בתקופת ההנקה. טיפול זה משחרר כאב ומאפשר לפצעים להתרפא מהר יותר מבלי ליצור גלד.
ניתן להשתמש ברפידות הידרוג'ל אשר מונעות גירוי ומרגיעות את העור אם התחילו להופיע סימני אדמומיות באזור הפטמות.
שימוש במשככי כאבים בהתייעצות עם רופא, לדוגמת איבופרופן או אצטאמינופן כחצי שעה לפני ההנקה יכול לעזור להפחית את הכאב והנפיחות.
אם ההנקה מכאיבה מכדי לשאת, ייתכן שימליצו על הפסקת ההנקה. ישנה אפשרות להשתמש במשאבת חלב ולשאוב למשך יום או יומיים כדי לאפשר את ריפוי הפצע. יועץ הנקה, יכול להראות לך כיצד להשתמש במשאבה כראוי. כך שתוכל לשמור על אספקת החלב שלך ולמנוע נזק נוסף לפטמה.
ניתן למצוא עצות נוספות בשפע אבל היו טיפולים שזוהו כלא יעילות בריפוי או במניעת הבעיה.
ההשפעה על התינוק

העובדה שהפטמות סדוקות או מדממות לא יטרידו את התינוק בזמן ההנקה. התינוק עלול לבלוע קצת דם וייתכן שיהיה ניתן לראות זאת על גבי החיתול. אם המניקה אינה נשאית של נגיף מדבק שעלול לעבור במגע עם דם.אך, אם לתינוק יש בעיה שמפריעה בשלבי ההנקה כמו תפס לא טוב מתקיים חשש שהתינוק לא יקבל מספיק חלב.
קריאה נוספת

כתבה בנושא פטמה סדוקה באתר הinfomed
כתבה בנושא פטמה סדוקה בפורום baby-center (באנגלית)
קופת חולים כללית פטמות פצועות
הנקה מוצלחת - מתוך האתר אמנות הלידה.
kellymom אתר הנקה (באנגלית)
breastfeeding אתר על הנקה (באנגלית)
breastfeeding and cracked nipple אתר על פטמה סדוקה ואחיזה בזמן הנקה (באנגלית)
הערות שוליים

1 2  "ICD-10 Version:2016". apps.who.int. נבדק ב-4 באוגוסט 2017. {{cite web}}:  (עזרה)
↑  Doucet, Sébastien; Soussignan, Robert; Sagot, Paul; Schaal, Benoist (23 באוקטובר 2009). "The Secretion of Areolar (Montgomery's) Glands from Lactating Women Elicits Selective, Unconditional Responses in Neonates". PLoS ONE. 4 (10): e7579. doi:10.1371/journal.pone.0007579. PMC 2761488. PMID 19851461. {{cite journal}}:  (עזרה)
↑  "Breastfeeding problems". www.nhs.uk. National Health Service (UK). נבדק ב-4 באוגוסט 2017. {{cite web}}:  (עזרה)
↑  Kinlay, Joanne R.; O'Connell, Dianne L.; Kinlay, Scott (באפריל 2001). "Risk factors for mastitis in breastfeeding women: results of a prospective cohort study". Australian and New Zealand Journal of Public Health (באנגלית). 25 (2): 115–120. doi:10.1111/j.1753-6405.2001.tb01831.x. ISSN 1326-0200. {{cite journal}}:  (עזרה)
↑  Pediatrics, American Academy Of; Joan Younger Meek, M.D; Yu, Winnie (2011-07-26). American Academy of Pediatrics new mother's guide to breastfeeding. Meek, Joan Younger,, Scherer, Winnie,, American Academy of Pediatrics (Second, Bantam books trade paperback ed.). New York. ISBN 9780553908237. OCLC 816891128.
↑  "Sore or cracked nipples when breastfeeding, Pregnancy and baby guide". www.nhs.uk. National Health Services (UK). נבדק ב-4 באוגוסט 2017. {{cite web}}:  (עזרה)
↑  "Management of breast conditions and other breastfeeding difficulties". National Center for Biotechnology and Information, US National Library of Medicine. נבדק ב-3 באוגוסט 2017. {{cite web}}:  (עזרה)
↑  "Common questions about breastfeeding and pain". WomensHealth.gov. 2017-06-09. נבדק ב-4 באוגוסט 2017. {{cite web}}:  (עזרה)
↑  Rosen, Paul (2014). Rosen's breast pathology. Philadelphia: Wolters Kluwer Health/Lippincott Williams & Wilkins. p. 41. ISBN 978-1-4511-7653-7.
1 2 3  "World Breastfeeding Week: Supporting mothers to reach the six month mark". נבדק ב-4 באוגוסט 2017. {{cite web}}:  (עזרה)
↑  נסו להימנע מלגעת בפטמה ובתחבושת לפני ואחרי ההלבשה מכיוון שחיידקים עלולים לעבור מידיכם לאזור וללכד באזור
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרדריק ואן דר ול

| --- | --- |

 לידה:  30 באוגוסט 1967 (בת 57) האג, הולנד 
 מדינה:  ממלכת ארצות השפלה 
 
פרדריק ואן דר ול (בהולנדית: Frederique van der Wal;‏ נולדה ב-30 באוגוסט 1967) היא דוגמנית הולנדית.
ביוגרפיה

ואן דר ול נולדה וגדלה בהאג.
בשנת 1985 זכתה ואן דר ול בתחרות מראה השנה של עלית העולמית והייתה לזוכה השנייה בתחרות. ולאחר מכן הובילה את הקמפיינים של רבלון וויקטוריה'ס סיקרט והופיעה על שערי המגזינים ווג וקוסמופוליטן. ב-2003 הופיעה בגרסה הבימתית של המחזה מונולוגים מהווגינה שהועלתה בוושינגטון. היא השתתפה בתצוגת האופנה של ויקטוריה'ס סיקרט מספר פעמים.
ואן דר ול שיחקה תפקיד קטן במספר סרטי קולנוע וביניהם בסרט "סלבריטי" של וודי אלן וב"שני בחורות ובחור" לצד רוברט דאוני ג'וניור. היא הנחתה והפיקה מספר תוכניות בטלוויזיה.
ב-2005 הוחלט בהולנד, ארץ הולדתה לקרוא לזן של שושן על שמה ועקב כך יצרה סרט בערוץ דיסקברי העוקב אחר שדות הגידול של הפרח באפריקה ושיווקו בהולנד ובניו יורק.
ב-2008 יצרה ואן דר ול מותג בתחום הפרחים הנקרא "בחירתה של פרדריק" שאותו היא מנהלת. פרדריק אם לבת מבן זוגה התסריטאי ניקולאס קליין.
פנלופה פורד

| --- | --- |

פורד, מאי 2018
 לידה:  14 בספטמבר 1992 (בת 32) פיניקס, אריזונה
 שם במה:  פנלופה פורד
 משקל:  54 ק"ג
 גובה:  1.75 מטר
 מקום מגורים:  פילדלפיה, פנסילבניה
 לאום:  אמריקאי
 קריירה מקצוענית:  2014–הווה (כ־10 שנים)
 מאמנים:  אקדמיית CZW
 ליגות:  AEW
אוליביה האסלר (באנגלית: Olivia Hasler; נולדה ב-14 בספטמבר 1992) הידועה יותר בשם הבמה שלה, פנלופה פורד היא מתאבקת אמריקאית, המופיעה בארגון ההיאבקות All Elite Wrestling‏ (AEW).